Sautendonsī
Sautendonsī (angļu: Southend-on-Sea, izrunā: /ˌsaʊθɛndɒnˈsiː/) ir lielpilsēta (city) un unitārā pašvaldība ar boro statusu Anglijas dienvidaustrumos, Eseksā. Atrodas Temzas estuāra krastā 33 km no grāfistes galvaspilsētas Čelmsfordas un 66 km no valsts galvaspilsētas Londonas centra. Robežojas rietumos ar Kāslpointas distriktu, bet ziemeļos — ar Ročfordas distriktu. Līdz 20. gadsimta otrajai pusei bija nozīmīgs piejūras kūrorts; 1889. gadā būvētais Sautendas jūras tilts ir garākais izklaides jūras tilts pasaulē — pa to ierīkota dzelzceļa satiksme. Atministratīvi unitārajā pašvaldībā ietilpst pati Sautendonsī pilsēta, kā arī Līonsī (Leigh-on-Sea; 22 561 iedzīvotājs) pilsēta.